cyanic-selkie/wikianc huggingface dataset:
Nationalreservat Los Flamencos
Déi siwen Zone vum Reservat, déi raimlech vunenee getrennt sinn, hunn zesummen eng Surface vu 709 km2, wat 3 % vun der Gemeng San Pedro de Atacama ausmécht. Si bestinn aus regional typesche Wüstelandschaften a Fiichtbiotope mat enger interessanter Flora a Fauna. Am Reservat goufen 112 verschidden Aarte vu Vullen, Reptilien, Amphibien a Mamendéiere gezielt, dorënner 3 Flamingo-Aarten, déi dem Reservat säin Numm ginn hunn.
Michael B. Ellis
De Michael B. Ellis, gebuer den 28. Oktober 1894 zu St. Louis am Bundesstaat Missouri, a gestuerwen den 9. Dezember 1937 zu Chicago (Illinois), war e Sergeant an der U.S. Army, dee fir säi couragéierten Asaz am Éischte Weltkrich a Frankräich 1918 de Silver Star krut, an 1919 d'Medal of Honor, déi héchst amerikanesch militäresch Auszeechnung.
Dem Michael B. Ellis seng Mamm war gestuerwen, wéi hien nach e klengt Kand war. Well säi Papp ze aarm war, fir fir hien ze suergen, gouf de Bouf vun enger polnescher Famill adoptéiert, déi zu East St. Louis am Illinois gewunnt huet, wou de Michael opgewuess ass. Mat zwielef Joer huet hie mat der Schoul opgehalen, fir an der Dréckerei vu sengem Adoptivpapp ze schaffen. Véier Joer méi spéit huet hien déi Aarbecht opginn a sech am Februar 1912 zu East St. Louis an d'amerikanesch Arméi gemellt. Als Zaldot an der Company K, 7th Infantry, war hie laanscht der mexikanescher Grenz am Asaz an zu Veracruz (Mexiko), dat 1914 wärend siwe Méint vun der amerikanescher Arméi besat gi war.
No senge regulären dräi Joer Déngscht ass de Michael Ellis an Éieren aus der Arméi entlooss ginn. Sechs Méint méi spéit huet hie sech awer nees an d'Arméi ophuele gelooss. Am Abrëll 1917 gouf hie Kaperol an e Mount drop Sergeant.
Am August 1919 koum de Michael Ellis aus Frankräich zeréck an Amerika, an zwar op St. Louis, wou hien et als Zivilist net einfach hat, sech duerchzeschloen, bis hie schliisslech 1924 dank engem Presidential executive order eng Plaz bei der Post vu St. Louis krut.
De Michael Ellis ass 1937 un enger Longenentzündung gestuerwen. Hie gouf um Arlington National Cemetery begruewen. Him zu Éieren huet en Ausbildungszenter, deen déi amerikanesch Arméi am Zweete Weltkrich am Illinois ageriicht hat, Camp Ellis geheescht.
North to Alaska
North to Alaska ass en US-amerikanesche Film vum Henry Hathaway aus dem Joer 1960 nom Theaterstéck Birthday Gift vum Ladislas Fodor.
Ëm wat geet et am Film?
De Sam McCord (John Wayne) an den George Pratt (Stewart Granger) hunn an Alaska Gold fonnt. De Sam deen zu Seattle ze dinn huet soll dem George seng Freiesch vu Seattle matbréngen. Déi huet sech awer an der Tëschenzäit bestuet. Als Ersatz engagéiert de Sam d'Angel (Capucine), eng Sängerin aus enger Bar…
Centre d'études de populations, de pauvreté et de politiques socio-économiques
De Centre d'études de populations, de pauvreté et de politiques socio-économiques / International networks for studies in technology, environment, alternatives, development (CEPS / INSTEAD) ass e staatleche Fuerschungszentrum (Centre de recherche public, CRP) zu Lëtzebuerg.
Historique
1978 gouf de Groupe d'étude pour les problèmes de la pauvreté (GEPP) asbl geschaf, vun deem de Gaston Schaber Matgrënner war.
Le paltoquet
Le paltoquet ass e franséische Film vum Michel Deville aus dem Joer 1983.
Centre d'études de populations, de pauvreté et de politiques socio-économiques
Fuerschungsschwéierpunkter
Fuerschungsschwéierpunkter am wirtschaftlechen an am soziale Beräich sinn:
Le paltoquet
Ëm wat geet et am Film?
Véier Männer treffe sech reegelméisseg an enger Bar fir Kaart ze spillen. Enges Daags daucht e Kommissär an der Bar op fir no engem Mäerder ze sichen…
UEFA Jubilee 52 Golden Players
Fir hire 50. Gebuertsdag, hat d'UEFA am Joer 2004 déi 52 affiliéiert Foussballfederatiounen opgefuerdert de beschte Spiller aus hirem Land ze nennen. Déi Spiller goufen allgemeng als Golden Players bekannt, dohier huet d'Lëscht och den Numm UEFA Jubilee 52 Golden Players.
Centre d'études de populations, de pauvreté et de politiques socio-économiques
Unités de recherche
De CEPS/INSTEAD besteet aus 5 sougenannten Unités de recherche:
Drouvin-le-Marais
Drouvin-le-Marais ass eng franséisch Gemeng am Departement Pas-de-Calais an der Regioun Hauts-de-France.
Fumay
Fumay ass eng franséisch Uertschaft a Gemeng am Departement Ardennes an der Grand Est.
Wéi 2011 de Parc naturel régional des Ardennes entstanen ass, war Fumay eng vun de Grënnungsgemengen.
Neuville-sur-Ain
Neuville-sur-Ain ass eng franséisch Gemeng am Departement Ain an der Regioun Auvergne-Rhône-Alpes.
Borussia Mönchengladbach
Borussia Mönchengladbach (kompletten Numm: Borussia Verein für Leibesübungen 1900 Mönchengladbach e. V.) ass en däitsche Sportclub, deen 1900 zu Mönchengladbach gegrënnt gouf an haaptsächlech wéinst senger Foussballsektioun bekannt ass.
Red Boys Déifferdeng
D'Red Boys Déifferdeng bezeechent:
Borussia Mönchengladbach
De Club hat am Juli 2023 iwwer 98.000 Memberen an ënnerhält nieft der Härefoussballssektioun, déi an en Amateur- an e Profikader an e puer Jugendekippen ënnerdeelt ass, eng Fraefoussballsekipp, eng Handball- an eng Dëschtennissektioun. Déi éischt Härenekipp ass 1965 an d'Bundesliga opgeklommen an huet bis elo fënnefmol déi däitsch Foussballmeeschterschaft, dräimol den DFB-Pokal and zweemol d'UEFA-Coupe gewonnen.
Gliese 581 c
De Gliese 581 c ass en Exoplanéit, deen de rouden Zwerg Gliese 581 ëmkreest. Hien ass méiglecherweis an der bewunnbarer Zon vu sengem Planéitesystem, dat heescht an deem Beräich, an deem Waasser opgrond vun den Temperaturen dauerhaft an a genügende Quantitéiten am flëssegen Zoustand existéiere kann. Den Exoplanéit ass am Stärebild Libra, ongeféier 20,4 Liichtjoer (ronn 193 Billioune Kilometer) vun der Äerd ewech.
Eegenschaften
Hie brauch ronn 13 Äerddeeg fir en Ëmlaf ëm den Zentralstär, vun deem hien nëmmen 1/14 vun der Äerd-Sonn-Distanz trennt. Den Duerchmiesser vun dësem Planéit gëtt op dat 1 ½ facht vum Äerdduerchmiesser geschat. D'Miessunge vun den Entdecker vun der Universitéit Genf liwwere fir de Gliese 581 c Mindestmoossen, déi ongeféier dem Fënneffache vun der Äerd entspriechen a fir eng 2,2-fach Gravitatioun suergt.
Mat enger méiglecher Temperatur vu –3 bis +40 °C ass de Gliese 581 c den éischten entdeckte Planéit, op deem Temperature wéi op der Äerd kéinte sinn. Déi genannt Temperaturwäerter si Schätzunge bei deenen d'Reflexionseegeschaften d. h. d'Albedo vun der Venus an der Äerd ugeholl goufen. Am Fall vun enger Atmosphär wier déi tatsächlech Uewerflächentemperatur duerch en natierlechen Zäreneneffet erhéicht, dee vun der spektraler Stralungsverdeelung vum Zentralstär an der Atmosphärenzesummesetzung ofhänkt. Nei Kreesbunn- a Klimaberechnunge loossen unhuelen, datt de Planéit ze waarm ass, fir äerdänlech Liewesformen opzehuelen.
D'Rotatioun vm Planéit ass méiglecherweis u säin Ëmlaf ëm säin Zentralstär gebonnen: Eng Säit wier deemno ëmmer zum Zentralstär gedréint, an déi aner ëmmer däischter. Doduerch wier de Planéit extreeme klimatesche Bedéngungen ausgesat. Atmosphäresch Stréimunge kéinten op der kaler Säit zwar Liewen erméiglechen, warscheinlech ass awer, datt déi Säit mat Äis bedeckt ass.
Den Alter vum Planéit gëtt wéi dat ganzt System Gliese 581 op en Alter vu 4,3 Milliarde Joer geschat; zum Verglach: d'Äerd ass viru ronn 4,57 Milliarde Joer entstanen
Ëmlafbunn
Gliese 581 c ëmkreest säi Stär bannent 13 Deeg op enger Distanz vun 11 Millioune km (zum Verglach Date vun der Äerdbunn: 365 Deeg, 150 Millioune km).
Tatsächlech observéiert goufen heibäi nëmmen d'Ëmlafzäit vun 13 Deeg; d'Distanz gouf doraus an aus der ugehollener Mass vum Stär berechent. Geneegeholl handelt et sech bei den 11 Millioune km ëm d'grouss Hallefachs vun der Bunn; am Fall vun enger gréisserer elliptescher Bunn géif d'Bunn deels méi no, deels méi wäit verlafen (vergläich mat de Gesetzer vum Kepler).
Entdeckung
De Planéit gouf vun engem Team ënner der Leedung vum Stéphane Udry vum Observatoire vu Genf mat engem Teleskop am La-Silla-Observatoire am Chile entdeckt. Dat selwecht Team hat schonn Gliese 581 b entdeckt. D'Entdeckung gouf de 24. Abrëll 2007 publizéiert. .
Entdeckt gouf Gliese 581 c duerch d'Radialvitessmethod (kuckt d'Zeechnung). Genee Miessunge stinn noch aus.
Flëssegt Waasser
De Gliese läit zwar an der habitabeler Zon, wou flëssegt Waasser, d'Grondviraussetzung fir Liewen no mënschlechem Verständnes, existéiere kënnt. Et konnt awer nach keen direkte Beweis fir déi Thees bruecht ginn. Et well ee mat de Methoden, mat deenen och bei HD 209458 b Waasserdamp nogewise konnt ginn, elo och de Gliese 581 c ënnersichen. Mä och am Fall vun engem Nowäis vu Waasserdamp ass kaum mat mat Liewen ze rechnen, well den Zentralstär Gliese 581 e verännerleche Rouden Zwergstär ass, deen an onreegelméissegen Ofstänn Röntgenstralenausbréch weist, déi déidlech Dosissen dacks iwwertreffen (BY-Draconis-Verännerlecher).
NGC 1672
Den NGC 1672 ass eng Balkespiralgalaxis am Stärebild Dorado. Si ass ongeféier 60 Millioune Liichtjoer vun eis ewech. Den NGC 1672 huet eng Hellegkeet vun 9,7 mag an eng Wénkelausdehnung vu 6,8' × 4,8' Bouminutten; d'Galaxis ass de 5. November 1826 vum schotteschen Astronom James Dunlop entdeckt.
Richard Brooks
De Richard Brooks, gebuer als Ruben Sax den 18. Mee 1912 zu Philadelphia a gestuerwen den 11. Mäerz 1992 zu Beverly Hills, war en US-amerikanesche Filmregisseur, Dréibuchauteur a Filmproduzent.
De Brooks ass zu Philadelphia gebuer, wou hien op der West Philadelphia High School an duerno op der Temple University studéiert huet. No sengem Studium huet hien am Radio an als Theaterregisseur geschafft. An den 1940er Joren huet hien d'Dréibicher fir Filmer wéi Key Largo (1947) a Brute Force (1947) geschriwwen.
Als Regisseur huet hien am Joer 1950 mat Crisis a mam Cary Grant an der Haaptroll säin éischte Film gedréint. Bekannt Filmer vum Brooks als Regisseur sinn Cat on a Hot Tin Roof (1958) nom Tennessee Williams sengem Theaterstéck, Elmer Gantry (1960), de Western The Professionals (1966), Lord Jim (1965) nom Roman vum Joseph Conrad an In Cold Blood (1967) no engem Buch vum Truman Capote.
Auszeechnungen
1961: Oscar fir dat bescht adaptéiert Dréibuch fir de Film Elmer Gantry
Mendel (Moundkrater)
De Mendel ass e groussen Aschlagkrater op der Moundrécksäit. Hie gouf nom Genetiker an Naturfuerscher Gregor Mendel genannt.
Alan Shepard
Den Alan Bartlett "Al" Shepard, Jr., gebuer den 18. November 1923 zu East Derry, New Hampshire, Vereenegt Staaten a gestuerwen den 21. Juli 1998 zu Monterey, Kalifornien, USA war den éischten Astronaut vun de Vereenegte Staaten am Weltraum, a bei enger spéiderer Missioun de fënnefte Mënsch um Äerdmound.
Carrièreufank
De Shepard war en exzellente Schüler. Faszinéiert vun de Fliger ass hie reegelméisseg als Bouf mam Vëlo op den nächste Fluchhafe pedalléiert, wou hie Geleeënenheetssaarbechte gemaach huet, fir heiansdo an engem Fliger matfléien ze kënnen.
1941 huet hie säi Schoulofschloss an der Admiral Farragut Academy zu Toms River, New Jersey gemaach. Vun 1941 bis 1944 huet hien op der United States Naval Academy zu Annapolis, Maryland studéiert. Bis zum Enn vum Zweete Weltkrich huet hien dann an der US-Marinn um Zerstéierer Cogswell am Pazifik gedéngt.
Am Joer 1950 huet de Shepard d'Ausbildung als Testpilot zu Patuxent River, Maryland ugefaangen. Nom Ofschloss 1951 huet hie verschidde Kampfjets getest an huet ënner anerem Landetechnike fir déi nei Fligerdréier mat ofgewénkelte Landebunnen ausgeschafft. Nodeems hie schonn 1944 säi Bachelor of Science op der United States Naval Academy gemaach hat, koum hien op de Naval War College zu Newport, wou hien 1957 e Master of Arts krut. Hien hat och en ettlech akadeemesch Éierentitelen.
Den éischten Amerikaner am Weltall
De Shepard huet zu den 110 Militär-Testpilote gehéiert, déi vun der NASA als potentiell Astronauten ausgewielt goufen, woubäi awer d'Aluedung un de Shepard verluer gaange war. Trotzdeem huet hien zu de siwe (Mercury Seven) gehéiert, déi den 9. Abrëll 1959 vun der NASA als Amerikas éischt Astronautegrupp virgestallt goufen.
Den 21. Februar 1961 gouf de Shepard gewuer, datt hie fir den éischte bemannte Fluch vum Mercury-Raumschëff virgesinn war. Dës Nochriicht gouf awer nach net publizéiert.
De Start vun der Missioun Mercury-Redstone 3 (Mercury-Kapsel MR-3) ass dann de 5. Mee 1961 erfollegt. De Shepard hat dem Raumschëff den Numm Freedom 7 ginn. De Fluch war net als Äerdëmkreesung geplangt, mä als suborbital ballistesch Fluchbunn, hien hat eng Héicht vun 187 km erreecht. No 15 Minutten an 22 Sekonnen ass d'Freedom 7 sécher am Atlantik gelant. Domat war hien nom Juri Gagarin aus der Sowjetunioun, deen d'Äerd den 12. Abrëll an 106 Minutten eemol ëmkreest hat, den zweete Mënsch am Weltraum.
Bei de béiden nächste Mercury-Missiounen den 21. Juli 1961 an 20. Februar 1962 war de Shepard als Verbindungsspriecher (Capcom) bedeelegt.
Fir déi lescht Missioun am Mercury-Programm, Mercury-Atlas 9, war hien als Ersatzpilot virgesinn, am Fall wann de Gordon Cooper ausfale soll, de Fluch gouf awer de 15. a 16. Mee 1963 ouni Problemer gemaach.
De Shepard hat drop gedrängt, datt dat lescht verbliwwe Mercury-Raumschëff Mercury 10 fir e Laangzäitfluch benotz soll ginn, mat sech als Pilot an de Cooper als Ersatz. Hien hat d'Raumschëff esouguer mam Schrëftzuch „Freedom 7 II“ bemole gelooss, mä d'NASA hat entscheet, datt alles op de Gemini-Programm konzentréiert soll ginn, soudatt de Shepard net zu der erhoffter Äerdëmkreesung koum.
Kee Gemini-Fluch fir de Shepard
De Shepard war fir de Fluch mam Gemini-Raumschëff, Gemini 3 als Kommandant nominéiert. Hien hat scho mam Tom Stafford den Training opgeholl, mä duerch e gesondheetleche Schued um lénkse Bannenouer Menière-Syndrom konnt hien net weidermaachen. En ze groussen Drock vun der Flëssegkeet am Bannenouer féiert dobäi zu Stéierunge vum Gläichgewiichtssënn, Schwindelgefiller an Iwwelkeet, wat schlecht fir de Fluch gewiescht wier.
Am Mäerz 1966 leet hien de Comitee, deen de Fligerofstuerz ënnersiche soll, bei deem d'Astronauten Elliot See an Charles Bassett den Doud fonnt haten.
La Belle Étoile (Akafszentrum)
La Belle Étoile, och nach Shopping Center La Belle Étoile, ass en Akafszentrum op der Areler Strooss zu Bartreng.
Alan Shepard
De Fluch op den Äerdmound
Ufank 1969 huet de Shepard sech um Ouer operéiere gelooss. Am Mee war hien nees komplett kapabel fir e Fluch, soudatt hie mat der Ausbildung am Kader vum Apollo-Programm weidefuere konnt. D'Leedung vum Astronautebüro hat den Tom Stafford kritt.
La Belle Étoile (Akafszentrum)
D'Belle Étoile, déi der Firma Cactus gehéiert, ass dee gréisste Shopping Center zu Lëtzebuerg an doriwwer eraus an der Groussregioun. De Shopping Center besteet zanter 1974.
16. Joerhonnert v. Chr.
../.. - 18. Joerhonnert v. Chr. - 17. Joerhonnert v. Chr. - 16. Joerhonnert v. Chr. - 15. Joerhonnert v. Chr. - 14. Joerhonnert v. Chr. - ../..
La Belle Étoile (Akafszentrum)
An der Belle Étoile gëtt et 105 Geschäfter mat am Ganzen 39.400 m² Verkafsfläch op zwéin Niveauen op enger bebauter Fläch vu 65.000 m². Am Shopping Center schaffe ronn 1550 Leit.
Alan Shepard
De Fluch op den Äerdmound
De Shepard war fir d'éischt als Kommandant vun der Apollo-13-Missioun virgesinn, déi am Abrëll 1970 starte soll, awer den NASA-Management hat drop gedrängt, him méi Zäit fir d'Virbereedung ze ginn, well hie laang keen Astronautentraining méi hat. Dofir gouf de Shepard zesumme mam Stuart Roosa an dem Edgar Mitchell op Apollo 14 verluecht.
La Belle Étoile (Akafszentrum)
Geschicht
D'Belle Étoile huet den 3. Juli 1974 op 13.000 m² mat engem Cactus-Supermarché an 21 anere Geschäfter an 2 Restauranten hir Dieren opgemaach. 1.225 Parkplaze stoungen de Cliente gratis zur Verfügung. Et hunn 300 Leit do geschafft.
Alan Shepard
De Fluch op den Äerdmound
Dee Moundfluch war du vum 31. Januar (drëtt Moundlandung de 5. Februar 1971) bis den 9. Februar 1971. De Shepard war zu deem Zäitpunkt scho 47 Joer al, bei Wäitem den eelste vun alle Moundfuerer. Hie war den éischte Mercury-Astronaut, deen et bis op den Äerdmound gepackt hat, an hie sollt den eenzege bleiwen. Wéi hien um Mound getrëppelt ass, sot hien: "Den Al ass op der Uewerfläch, an et war e wäite Wee, mä mer sinn hei".
Mercury-Little-Joe 1A
Little Joe 1A (LJ-1A) war en onbemannten Testfluch am Kader vum Mercury-Programm.
Alan Shepard
De Fluch op den Äerdmound
Den Al Shepard goung och als éischte Golfspiller um Mound an d'Geschichtsbicher an. Hien hat zwéi Golfbäll mat op de Mound bruecht, an ausserdeem en sechster Eisen, dat hie provisoresch un engem geologeschen Instrument festgemaach hat. Wéinst dem steife Raumgezei huet hie misse mat enger Hand schloen. Den éischte Ball hat hie verfeelt, fir en dann am zweete Versuch een oder zwéi Meter virunzebréngen. Den drëtte Schlag huet du getraff, a mat engem véierte Schlag konnt hien den zweete Ball e puer honnert Meter méi wäit schloen.
Vouziers (Fréier Gemeng)
Vouziers ass eng fréier franséisch Gemeng an den Ardennen an der Regioun Grand Est am Dall vun der Aisne an um Säitenaarm vum Canal des Ardennes deen do säin Terminus huet.
Mercury-Little-Joe 1A
Wéi scho bei der feelgschloener Little-Joe 1 Missioun sollt e Fluchofbruch bei maximaler aerodynamescher Belaaschtung (Max Q) simuléiert ginn. Dofir gouf e Kapselmodell inkl. Rettungsrakéit mat enger Little Joe Rakéit gestart. D'Signal fir de Fluchofbroch koum och zum gewënschten Zäitpunkt, leider hat et awer e puer Sekonne gedauert, bis d'Rettungsrakéite genuch Schub produzéiert hunn, sou datt den Ament vun der maximaler aerodynamescher Belaaschtung scho laanscht war. Dofir gouf de Fluch mat Little-Joe 1B nees widerholl. Well d'Missioun soss erfollegräich verlaf wier, konnt bei Little Joe 1B en Af transportéiert ginn.
Alan Shepard
De Fluch op den Äerdmound
Bei de follgende Moundflich Apollo 15 am Juli 1971 an Apollo 17 am Dezember 1972 war de Shepard dunn als Verbindungsspriecher (Capcom) an der Fluchleedung.
Vouziers (Fréier Gemeng)
Den 1. Juni 2016 huet d'Gemeng mat den Nopeschgemengen Terron-sur-Aisne a Vrizy fusionéiert fir déi nei Gemeng Vouziers ze bilden. Déi al Gemeng gouf eng delegéiert Gemeng an der neier Struktur.
Alan Shepard
Nom Moundfluch
Am Juni 1971 hat hien d'Aarbecht als Leeder vum Astronautebüro nees opgeholl. Vum US-President Nixon gouf hien am Juli zum Delegéierte fir d'UN-Vollversammlung ernannt a blouf vu September bis Dezember 1971 op där Plaz.
Mercury-Little-Joe 1A
D'Maximalvitess war 3.254 km/h, déi maximal Acceleratioun war 16,9 g. D'Kapsel hat eng Streck vun 18,5 km iwwerflunn, den héchste Punkt louch bei enger Héicht vu 14,5 km. D'Notzlaascht war 1.007 kg.
Alan Shepard
Nom Moundfluch
Den 1. Dezember 1971 gouf hie vun der US-Marinn zum Konteradmiral ernannt.
De Shepard ass den 31. Juli 1974 aus der NASA an aus der US-Marinn ausgetratt, an huet d'Leedung vum Astronautebüro un den John Young ginn. De Shepard huet sech dunn op seng Aarbecht als Geschäftsmann konzentréiert, déi hie schonn zu Astronautezäiten zum Millionär gemaach hat.
La Belle Étoile (Akafszentrum)
Geschicht
Den 30. November 1988 war d'Ouverture nodeem den Akafszentrum eng éischt Kéier op der Westsäit vergréissert gouf. Et koume 17 Geschäfter mat weidere 4.500 m² Verkafsfläch derbäi. D'Geschäft Conforama huet den Akafszentrum verlooss fir direkt ëstlech niewendrun en eegent Gebai opzemaachen. D'Zuel vun den Aarbechtsplazen ass op 440 eropgaangen.
Alan Shepard
Nom Moundfluch
Hie gouf President vun der Marathon Construction Corp. zu Houston an der Windward Distributing Company a war am Opsiichtsrot vun ettleche Firmen.
Rue de Trèves (Stad Lëtzebuerg)
D'Rue de Trèves ass eng Strooss an de Quartiere Gronn an Zens vun der Stad Lëtzebuerg. Op lëtzebuergesch heescht se Tréierer Strooss oder Tréierer Bierg, en Deel dovun och Kéibierg.
Alan Shepard
Nom Moundfluch
Seng Firma Seven Fourteen Enterprises (genannt nom Freedom 7 an Apollo 14) war d'Holding vu senge geschäftlechen Aktivitéiten.
La Belle Étoile (Akafszentrum)
Geschicht
Den 19. August 1996 war d'Erëffnung nodeem et zu enger zweeter Vergréisserung, a Richtung Osten (no Stroossen hi) koum, mat 24 neie Geschäfter op weidere 5.700 m² Geschäftsfläch an zousätzlech 4.500 m² fir de Cactus-Hobbi. D'Zuel vun den Aarbechtsplazen ass op 600 eropgaangen. Den ugekënnegte Projet, bei d'Haaptentrée e gastronomesche Block am Summer 2011 opzemaachen, gouf ni ënner där Form realiséiert.
Alan Shepard
Nom Moundfluch
1996 gouf festgestallt, datt den Alan Shepard u Leukemie erkrankt war, wourun hien am Joer 1998 am Alter vu 74 Joer gestuerwen ass. Seng Fra Louise, mat där hien 53 Joer laang bestuet war, ass nëmmen ee Mount méi spéit och gestuerwen. Si hannerloossen zwee Meedercher: Laura (* 1947) a Juliana (* 1951). D'Shepards hunn ausserdeem och d'Nies Alice opgezunn, sou datt déi och dacks als Duechter bezeechent gëtt.
Rue de Trèves (Stad Lëtzebuerg)
Se huet hiren Ufank am Gronn bei der Mënstergaass a leeft vun do aus a Richtung Nordoste respektiv Osten iwwer de Fetschenhaff bis op den Zens, op d'Kräizung mat der Rue des Alouettes vu wou aus d'Zenser Strooss viru féiert.
La Belle Étoile (Akafszentrum)
Geschicht
Den 23. Mee 2013 huet de Südfligel mat 35 neie Geschäfter opgemaach, wouduerch d'Geschäftsfläch op am Ganzen 39.000 m² eropgaangen ass. Am Südfligel ass och nach e Parking op dräi Niveaue mat 800 Parkplazen. D'Zuel vun den Aarbechtsplazen ass op 1550 eropgaangen. Den Numm vum Akafszenter ass op Nei Belle Étoile geännert ginn.
Ufanks 2014 hunn allerdéngs nees nei Aarbechten ugefaangen an zwar déi Kéier bei der Haaptentrée. Dat ass déi Plaz wou d'Erweiderung op 2 Stäck vun engem gastronomesche Block vum Schnékert ni realiséiert gouf. Trotzdem koumen Enn 2014 nach eng Kéier 400 m² dobäi; um éischte Stack beim Virbau koum eng vergréissert Fläch vun Damart dobäi an um Rez-de-Chaussée huet dunn am November 2014 amplaz de Schnékert en asiatesche Restaurant mam Numm Cube seng Dieren opgemaach. Parallel dozou goufen d'Sanitaireanlagen all frësch gemaach an d'Entréeën all moderniséiert.
Rue de Trèves (Stad Lëtzebuerg)
Geschicht
D'Tréierer Strooss ass eng vun den eelste Stroosse vun der Stad. Wärend dem ganze Mëttelalter bis an d'Neizäit war se zesumme mat der Mënstergaass den Haaptzougankswee fir an de Gronn. D'Ufäng vun der Tréierer Strooss gi bis a virgeschichtlech Zäiten zeréck, wéi eng Siidlung op der Rumm bestanen huet. Deemools huet se Dinselgaass geheescht, eng Bezeechnung fir eng schmuel Gaass.
Déi zweet Tréierer Paart (och nach bannenzeg Tréierer Paart) gouf 1590 uewenzeg vun der Mauer vun der Abtei Neimënster opgeriicht an 1868 beim Schleefe vun der Festung nees ofgerappt. Haut steet op där Plaz eng ugedeit Paart a Form vun enger Stol konstruktioun déi iwwer d'Strooss féiert.
Ongeféier 100 Meter ëstlech vun der 2.Tréierer Paart steet déi véiereckeg Dënselpaart (och nach Al Tréierer Paart oder Jakobstuerm) déi ëm 1393 gebaut gouf. D'Strooss féiert gläich duerno iwwer d'Nordstreck vun der Eisebunn ewech.
E bësse weider de Bierg aus läit rietserhand, op der Héicht vum Fort Rubamprez, d'Strock-Kapell, eng fréier beléift Wallfaartsplaz.
Kéibierg
Den Deel vun der Tréierer Strooss vun ongeféier der Eisebunnsbréck bis bei den Äppelwee housch a fréiere Joerhonnerten offiziell Kéibierg; haut besteet den Numm just nach am Volleksmond. Wou dësen Numm hier kënnt ass net kloer; et ass awer zimmlech sécher, datt et sech ëm eng Wuertverstümmelung handelt.
De François-Xavier Wurth-Paquet ass der Meenung et misst eigentlech Gehberg sinn (géie Bierg) an net Kehberg (Kuhberg, Kéibierg), iwwerdeems den Nicolas van Werveke mengt, den Numm géif vum Gräifvull Geier hierkommen. Fest steet just, datt d'Bezeechnunge Geyersberg (1506), Gehersberg (1511), Geyersperg (1575) a Geschberg gebraucht goufen, ier iwwerhaapt vum Kuhberg (1714) oder Kühberg (1767) rieds goung.
Mars Global Surveyor
De Mars Global Surveyor (MGS) war eng Raumsond vun der NASA fir d'Erfuerschung vum Planéit Mars aus enger Ëmlafbunn. Si war de 7. November 1996 u Bord vun enger Delta-II-Drorakéit gestart an hat am Mäerz 1999 mat de Recherche vum roude Planéit ugefaangen. Den 2. November 2006 goung d'Sond duerch e Feeler vum Buedempersonal verluer.
Déi wichtegst Aufgabe vun der Missioun ware fir héichopgeléist Fotoe fir d'Vermoossung a Kartéierung vun der Topographie ze maachen, souwéi d'Erfuersche vun der Zesummesetzung vum Marsgestengs, vun der Roll vum Waasser an der Planéitegeschicht an an der Fuerschung vun der Atmosphär resp. vum Klima a Wieder, dem Magnéitfeld an dem Gravitatiounsfeld. Weider gouf den Orbiter agesat fir d'Signaler vun de Lander vun der Marsuewerfläch op d'Äerd weiderzeleeden.
Missiounsoptakt
De 7. November 1996 war déi iwwer eng Tonn (1062,1 kg) schwéier Sond gestart. Si hat de Mars no enger Fluchzäit vun zéng Méint den 11. September 1997 erreecht.
Friddensgeriicht
Den etymologeschen Urspronksgedanke war deen, "Fridden" tëscht de Sträitparteien ze stëften, an et net zu engem laange Prozess virun engem méi héije Geriicht kommen ze loossen.
Mars Global Surveyor
Missiounsoptakt
D'Ugläichung vun der Ëmlafbunn duerch en ettlech Manöver an d'Aerobraking-Method hate sech duerch e Feeler an de Solarmodule ëm iwwer ee Joer verspéit. D'Zilëmlafbunn vum MGS gouf eréischt am Mäerz 1999 erreecht.
Resultater
Nodeem d'Sond d'Marsëmlafbunn erreecht hat, hiet si Fotoen a ganz héicher Opléisung vun der ganzer Uewerfläch gemaach. Deelweis sinn op de Fotoen Detailer vu manner wéi zwéi Meter Gréisst ze gesinn. Dës Fotoen iwwertreffen domat däitlech déi an den 1970er Jore gemaache Fotoe vum Viking-Orbiter. Eréischt d'Biller vun der europäescher Sond Mars Express iwwertreffen dës. Am Ganzen hat MGS bis Oktober 2006 iwwwer 240.000 Fotoen op d'Äerd geschéckt.
Fir d'wëssenschaftlech Press waren déi héichopgeléiste Fotoe vu fréiere Flossbetter a Séien. Si ginn als wichtegt Zeeche fir d'Existenz vu fréierem flëssegem Waasser op dem Mars gedeit. De 6. Dezember 2006 hat d'NASA bekannt ginn, datt een däitlech Hiweiser vu fléissendem Waasser op dem Mars entdeckt hätt, déi sech do eréischt wärend de leschte siwe Joer gebilt hätten. De Mars Global Surveyor hat am September 2005 eng Foto gemaach, op där zwou ongeféier ee Kilometer laang Äerdrinnen ze gesi waren. Si hunn fangeraarteg Verzweigungen um ënneschten Enn, déi sech liicht ëm kleng Objete wannen.
Alan Shepard
Zu senger Persoun
Den Alan "Al" Shepard huet als eng vun de schwieregste Persoune vum ganzen Apollo-Programm gegollt. Am Astronaute-Korps war d'Meenung iwwer hie gedeelt. Seng Kolleegen hate Respekt an Unerkennung, awer och vill Näid géint seng Persoun.
Haybes
Haybes ass eng franséisch Uertschaft a Gemeng am Departement Ardennes an der Grand Est.
Wéi 2011 de Parc naturel régional des Ardennes entstanen ass, war Haybes eng vun de Grënnungsgemengen.
Alan Shepard
Éierungen
Am Dezember 2006 gouf e Versuergungsfrachtschëff vun der US Navy no him genannt: USNS Alan Shepard (T-AKE-3).
De 4. Dezember 2008 gouf am Kreideséi Hemmoor eng Piper 28 kontrolléiert versenkt. Si hat fréier dem Shepard gehéiert a kann elo an enger Déift vu knapps 10 m bedaucht ginn.
Fir de 50-jährege Jubiläum vu senger éischter Rees an de Weltall hat d'US-Post am Joer 2011 en Timber mam Bild vum Alan Shepard erausbruecht.
Morgenzon
Morgenzon ass eng kleng Stad an der Gemeng Lekwa an der Provënz Mpumalanga a Südafrika.
Se huet 1893 Awunner (Stand: 2011) an eng Fläch vu 4 km². Vun der Bevëlkerung si ronn 48 % ethnesch Zulu a ronn 38 % Afrikaner.
Mars Global Surveyor
Resultater
Eng wichteg Roll hat d'Sond ausserdeem no der Landung vum US-amerikanesche Mars-Lander Spirit an dem Opportunity de 4. a 25. Januar 2004 gespillt. Obscho béid Gefierer och direkt mat der Äerd kommunizéiere kënnen, ginn déi gréisst Datendeeler, fir Energie ze spueren, vun der Uewerfläch iwwer den Orbiter am Marsorbit verschéckt.
Den 23. Oktober 2001 krut den MGS Gesellschaft vun der NASA-Sond 2001 Mars Odyssey, nodeem 1999 déi zwou Missioune Mars Climate Orbiter an Mars Polar Lander mëssgléckt waren.
Kontaktverloscht
Weider Versich vun NASA an ESA, d'Sond ze fannen, goufen den 28. Januar 2007 ouni Resultat ofgebrach. ,
Fouquereuil
Fouquereuil ass eng franséisch Gemeng am Departement Pas-de-Calais an der Regioun Hauts-de-France.
Televisão Independente
Televisão Independente, kuerz TVI, ass e portugiseschen Tëleessender, deen den 20. Februar 1991 gegrënnt gouf. Et ass deen zweete Privatsender a Portugal.
E gehéiert zu 94% dem spuenesche Grupo Pisa.
Mérignat
Mérignat ass eng franséisch Gemeng am Departement Ain an der Regioun Auvergne-Rhône-Alpes.
Televisão Independente
Geschicht
D'TVI gouf den 20. Februar 1993 lancéiert, fënnef Méint nodeems SIC als éischt Privatchaîne gestart war. Den Tëleessender huet deemools der kathoulescher Kierch gehéiert an ënner anerem Aktionäre wéi der Compagnie Luxembourgeoise de Télédiffusion (CLT) an der spuenescher Gesellschaft Antena 3 Televisión. Dës kathoulesch Bedeelegung huet déi éischt Programmer vum Sender staark beaflosst, andeems se sech zu verschiddenen Dageszäiten un ënnerschiddlech Zilgruppen geriicht huet: Hausfraen an eeler Leit moies, a Jugendlecher nomëttes.
Um Spaweck
(Websäit)
Mill Ends Park
De Mill Ends Park zu Portland am Oregon ass dee klengste Park vun der Welt. De Park ass e Krees mat engem Duerchmiesser vun 61 Zentimeter, deen 1948 als Plaz fir e Luuchtepotto geduecht war. Wéi deen net opgestallt gouf, huet den Dick Fagan, e Journalist vum Oregon Journal, do Blumme geplanzt an huet ugefaangen an enger reegelméisseger Kolumn iwwer d'Virgäng am Park ze schreiwen. Am Joer 1976 gouf Mill Ends Park en offizielle Park vun der Stad Portland.
D'Fläch vum Park bedréit 0,292. Attraktioune vum Park sinn ënner anerem e Swimmingpool fir Päiperleken an e Miniaturriserad (dat mat engem normal grousse Kran ugeliwwert gouf).
En Tiger am Rousegäertchen
En Tiger am Rousegäertchen: Eng Farce iwwer dem Mittal seng Iwwernahm vun der Arcelor ass en Theaterstéck vum Marc Limpach, dat ënnert der Regie vum Frank Feitler den 10. November 2016 am Groussen Theater vun der Stad Lëtzebuerg seng Première hat.
Ëm wat geet et am Stéck
D'Stéck geet ëm d'OPA vum Lakshmi Mittal op d'Arcelor, am Joer 2006, a wéi déi verschidden Acteuren - Arcelor-Management, Regierungsmemberen, Deputéiert, Press, Gewerkschaftler, Arcelor-Aktionären, "Mann/Fra vun der Strooss" - vun der Ukënnegung bis zu der endgülteger Fusioun vun ArcelorMittal drop reagéiert hunn.
Soss
D'Stéck beschreift d'Schluecht tëscht Mittal an Arcelor aus enger Lëtzebuerger Perspektiv, als Gesellschaftsfarce iwwer de Konflikt tëscht nationalen Identitéiten an Intressen an der Globaliséierung, tëscht Finanzplaz an Industriegesellschaft, tëscht neoliberale Finanzmäert an dem europäesche Sozialmodell. Den Haaptdeel vun den Dialoge sinn Originalzitater, wéi s'a Communiquéen oder an de Medie gemaach goufen. Doduerch, datt d'Period vun engem hallwe Joer am Zäitraffer gewise gëtt, gi Meenungsännerungen a Revirementer däitlech ervirgehuewen.
Operation Tiger war de Codenumm vun der OPA, de Rousegäertchen ass d'Plaz vum deemolege Sëtz vun Arcelor.
Canton de Redessan
De Canton de Redessan ass eng franséisch administrativ Andeelung am Arrondissement Nîmes, am Departement Gard an der Regioun Occitanie, déi mat engem Dekret vum 24. Februar 2014 gegrënnt gouf.
Celestia
Celestia ass en 3D-Astronomieprogramm fir Windows, Mac OS X a Linux, dee vum Chris Laurel entwéckelt gouf. En ass Open Source a GPL-lizenséiert. Zanter dem 20. Oktober 2008 gëtt et och eng portabel Versioun vu PortableApps.
De Programm erlaabt et, de Benotzer Objeten an der Gréisst vun der Internationaler Raumstatioun bis hin zu Galaxië wéi d'Mëllechstrooss dräidimensional ze simuléieren. De Programm benotzt OpenGL als 3D-Biblioték. Anescht wéi normalerweis bei Planetariums-Software ass de Benotzer an der Lag, sech fräi duerch den Universum ze beweegen. An dëser an a weideren Eegenschafte gläicht en dem Programm Space Engine.
D'NASA an d'ESA hunn de Potential vun Celestia erkannt a fir eegen Demonstratiounszwecker benotzt (kuckt heizou ënner Spaweck). Celestia ass net ze verwiessele mam ESA-Programm Celestia 2000. D'ESA gebraucht Celestia an der Tëschenzäit an engem eegene Programm (Space Trajectory Analysis) fir Analysen, Simulatiounen a Visualiséierunge vu Fluchbunnen.
D'Institut fir Raumfaartsystemer vun der Universitéit Stuttgart benotzt Celestia als Live-Visualiséierung fir déi an Zesummenaarbecht mam EADS Astrium opgebaut Systemsimulatiounsinfrastruktur am Kader vun der Satellittenentwécklung. Och déi fir d'Léier um Institut benotzt Systemsimulatiounsinfrastruktur OpenSimKit stellt déi simuléiert Rakéitenuewerstuf mat Celestia duer.
Vergréisserungen
Iwwer 10 GB vu Vergréisserungen (sougenannt Add-Ons) sti als Bäilag vum Basisprogramm zur Dispositioun. Dësen enorme Plus ass d'Resultat vun den Aktivitéite vun enger klenger, awer produktiver Benotzerschaft, déi de Programm ënnerstëtzen. Déi gréisst Sammlung gëtt vum Portal „The Celestia Motherlode“ (kuckt de Spaweck) zur Verfügung gestallt. Dës „Add-Ons“ ëmfaasse follgend Beräicher:
D'Texture vun de Planéiten an aneren Himmelskierper, wéi Mounden a Koméiten, si mat héichopléisenden Texturen (bis zu 128.000 × 64.000 Pixel), Normalmaps oder Bumpmaps, Specularmaps (fir Spigelungen), Wollekentexturen an Nuetstexturen auswiesselbar. Fir d'Äerd gi beispillsweis och Satellittefotoen, déi iwwer sougenannt „Virtual Textures“ agebonne ginn, zur Dispositioun gestallt, wouduerch eng ganz detailléiert Usiicht vun de Planéiten erméiglecht gëtt. Et kënnen 3D-Objete fir besonnesch héich Bierger oder berüümt Bauwierker agebaut ginn, fir eng nach méi realistesch Usiicht ze kréien. Politesch Kaarten oder wëssenschaftlech Texturen, wéi d'Gravitatiounsverdeelung op der Planéitenuewerfläch sinn och disponibel a kënnen am Programm séier ausgewielt ginn.
Et gëtt verschidden Datebanken, vun Objeten iwwer Gréisste vu Satellitten iwwer Mounden, Asteroiden a Stäre bis hin zu Galaxien. Eleng déi vergréissert Stärendatebank huet zwou Millioune Stären an d'Galaxiendatebank bal 2.000, wouduerch och d'Galaxiëkéip visuell ginn. D'Stieddatebank vun der Äerd ass op 96.000 Plaze méiglech ze vergréisseren.
Et besteet och d'Méiglechkeet, d'Fluchbunne vu Satellitten anzebannen. Sou kënnen déi komplett Missiounen (zum Beispill Cassini-Huygens) nosimuléiert ginn.
D'Benotzerschaft huet Skripten entwéckelt, déi änlech wéi am Planetarium de Benotzer duerch d'Sonnesystem féiert. Speziell Dokumentatiounen am Textformat, Educational Activities genannt, déi zum Beispill iwwer d'Gebuert an den Doud vun de Stären informéieren, si mam Celestia verbonnen, wouduerch sou Theemen erkläert kënne ginn.
Charles Bukowski
Den Henry Charles Bukowski, Jr., gebuer de 16. August 1920 zu Andernach als Heinrich Karl Bukowski a gestuerwen den 9. Mäerz 1994 zu Los Angeles, war en US-amerikaneschen Dichter a Schrëftsteller.
Hien huet vun 1960 bis zu sengem Doud iwwer véierzeg Bicher mat Gedichter a Prosa geschriwwen.
Bis e vu sengem Schreiwe liewe konnt, huet hien op der Post geschafft, wou e Bréiwer zortéiert huet.
Seng Geschichten a Gedichter baséieren dacks op autobiographeschen Erliefnësser, sinn dann awer satiresch iwwerhéicht an handele gär vu Leit, déi vum Amercian Way of Life net vill profitéiere konnten: Strummerten, Prostituéiert, Alkoholiker, Krimineller... Säi Stil ass prezis, gär graff an direkt wann et muss sinn. Hie selwer trëtt doranner dacks a Form vu sengem literareschen Alter Ego "Henry Chinaski" (genannt "Hank") op.
Hien huet dann och d'Image vun engem versoffenen, genialen Exzentriker mat Léift selwer kultivéiert. Deementspriechend war seng Aura als "Kultauteur"; am däitschsproochege Raum goufe seng Bicher iwwer 4 Milliounemol verkaaft.
Eng ganz Rëtsch vu senge Geschichte goufe verfilmt, dorënner The Killers (USA 1980) vum Patrick Roth, Storie di ordinaria follia (Italien 1981) vum Marco Ferreri, Barfly (USA 1987) vum Barbet Schroeder a Factotum(Norwegen 2005) vum Bent Hamer; d'Kuerzfilmer Die letzte Nacht vum Andy Bausch (Lëtzebuerg 1983) a The Man with the Beautiful Eyes (UK 1999) Jonathan Hodgson, souwéi e puer Documentairen.
Spectre (Film 2015)
Spectre ass e brittesch-US-amerikaneschen James-Bond-Film vum Sam Mendes aus dem Joer 2015 no de Personnagë vum Ian Fleming.
Ëm wat geet et am Film?
Den James Bond (Daniel Craig) versicht mat Hëllef vun der Madeleine Swann (Léa Seydoux) de Franz Oberhauser alias Ernst Stavro Blofeld (Christoph Waltz) ze liquidéieren …
Schëld C, 6
D'Schëld C, 6 ass e Verkéiersverbuetsschëld dat ugëtt, datt et verbueden ass an d'Strooss eranzefuere fir Gefierer déi méi héich wéi ... Meter sinn.
Originaltext aus dem Code de la route:
6. Accès interdit aux véhicules ayant une hauteur supérieure à ... mètres - ''Le signal C,6 indique que l'accès est interdit aux véhicules ayant une hauteur totale supérieure à ... mètres .''
Singer (Vëlosfabrikant)
Singer ass e Vëlosfabrikant a -restaurateur zu Levallois-Perret deen zu de sougenannten Nobelmarke gezielt gëtt. Bei Singer ginn héichwäerteg Vëloen op d'Mooss exclusiv an Handaarbecht gebaut.
Zanter 2014 huet d'Entreprise de Label Entreprise du Patrimoine Vivant Français.
Geschicht
D'Firma gouf vum Alex Singer deen 1905 zu Budapest op d'Welt koum an 1919 a Frankràich komm war, gegrënnt. De Singer war e gudde Randonneur deen awer och Vëloscoursse gefuer ass. Hie war Member vum Clignancourt Sportif an duerno vum Cercle Sportif International. Hien hat sech 1930 bestuet a mat senger Fra ass hie bei den Tandémistes Parisiens mam Tandem gefuer. Wéi hien 1938 säin Atelier opgemaach huet, huet hie genee dat selwecht gemaach wéi vill Handwierker an der Géigend vu Levallois. Levallois war déizäit en Zentrum vum Autosbau an en ettlech Ateliere ware Liwwerante fir d'Fligerindustrie. Dowéinst gouf et e ganze Koup vu gutt ausgebilten Handwierker an deem Eck. Et gouf awer kee grousse Vëlosfabrikant awer en ettlech Constructeuren de eenzel Vëloen oder och alt mol ganz kleng Serië gebaut hunn. Dat koum dohier, well vill Handwierker, fir sech eppes bei hir Pai derbäizeverdéngen, doheem Vëloe gebaut hunn. An deem Ëmfeld huet de Singer geléiert Vëloe bauen déi hien och op de sougenannte Concours de machines presentéiert huet, dorënner 1946 e Vëlo vu knapps 6,875 kg.
De Singer deen a ganz kreative Mënsch war huet bis 1944 aleng a sengem Atelier geschafft. Du koumen den Ernest Csuka, och e fréiere Vëlossportler, a säi Brudder Roland bei de Singer schaffen. Déizäit gouf et net vill industriell Stécker fir Vëloen sou datt alles huet missen op der Hand gemaach ginn, an d'Constructeure ware gezwongen déi meescht Stécker selwer z'entwerfen. Sou entstoungen eng Hällewull vu verschiddene Suedelstäipen, Changementen, Kuerbelwellen, Schutzblecher an nach vill aner Deeler déi all op der Hand gemaach goufen. Wéi den Alex Singer 1966 gestuerwen ass war den haitege Gérant, den Olivier Csuka (dem Ernest säi Bouf) nach e klengen Däbbes. Hien huet do am Atelier mat 8 Joer seng éischt Rieder montéiert. Wann och d'Vëlosgeschäft haut net säin Haaptberuff ass sou ass hien, wéi e selwer seet: glécklech datt e bei sengem Papp geléiert huet Kaderen ze léiden. Hie baut och haut selwer nach Tourevëloen a restauréiert al Vëloen. Hien ass och an der Jugend Stroossecoursse gefuer, war awer méi als Pistard bekannt.
Den Alex Singer war säi Liewe laang Member vun der Amicale Cyclotouriste de la Banlieue Ouest déi nach ëmmer all Joer fir un hien z'erënneren de Rally Singer organiséiert.
Carlo Croccolo
De Carlo Croccolo, gebuer den 9. Abrëll 1927 zu Neapel a gestuerwen den 12. Oktober 2019, war en italieenesche Schauspiller a Filmregisseur.
Hie war vun 1949 bis 2013 als Schauspiller an 130 Kinos- an Televisiounsfilmer ze gesinn an huet als Regisseur 2 Filmer ënner dem Pseudonym Lucky Moore gedréit.
Chimène Badi
D'Chimène Badi ass eng franséisch Sängerin, déi den 30. Oktober 1982 zu Melun gebuer ass.
Biographie
D'Chimène Badi ass als Kand vun algerianeschen Eltere zu Melun a Frankräich gebuer. Hire Papp kënnt vu Constantine, hir Mamm aus der Kabylei. Si huet e Brudder, Karim, an eng Schwëster, Déborah. Dräi Joer no hirer Gebuert sinn hir Elteren op Villeneuve-sur-Lot geplënnert.
Zanter si kleng war, wollt d'Chimène Badi Sängerin ginn. Si huet e Brevet d'études professionnelles an engem Beruffslycée gemaach a sech duerno an e Baccalauréat professionnel agroalimentaire ageschriwwen, fir Hygiènesinspekter an der Restauratioun ze ginn. Mä well hir dat net gefall huet, huet si hire Studium ofgebrach fir sech dem Sangen ze widmen.
Kuerz drop huet si un engem Casting vun der franséischer Editioun vun der Sendung Popstars Deel geholl. Do ass si zwar kee Member vun der Gewënnergrupp ginn, mä krut trotzdeem e Plackekontrakt ugebueden. Hiren éischten Album, Entre nous, gouf an enger Woch am Québec an zu Toulouse opgeholl an ass ee vun den erfollegräichsten Albume vum Joer ginn. D'Single mam selwechten Numm ass direkt an d'Top 10 vun de franséischen Charts geklommen a konnt sech do 16 Woche laang halen, dovun zwou op der Nummer Eent. Am Juni ass si op der Fête de la musique op de Champs-Élysées virun 100.000 Leit opgetrueden.
2004 war si als Révélation francophone de l'année beim renomméierte Musekspräis Victoires de la musique nominéiert an huet d'Titellidd Le jour d'après vum Film The Day After Tomorrow gesongen. Och hiren zweeten Album Dis-moi que tu m'aimes gouf e groussen Erfollëg an huet sech ronn eng Milloun Mol verkaaft. D'Lidd Je viens du sud, eng Reprise vum Michel Sardou, huet déi 2. Plaz vun de franséische Singlecharts erreecht.
No enger Concertsrei an dem Livealbum Live a l'Olympia huet si 2006 hiren drëtten Album Le miroir op der Maart bruecht. D'Verkeef vun hirem véierten Album Laisse les dire (2010) waren zwar manner impressionnant wéi déi vun deene virdrun, mä hunn trotz allem nach 100.000 verkaaften Eenheeten erreecht.
Vun Abrëll bis Juni 2016 huet d'Chimène Badi 35-mol d'Roll vun der Grizabella an der franséischer Versioun vum Musical "Cats" gespillt. Am November huet si mam Julie Zenatti d'Lidd Zina (ici ou là-bas) opgeholl, eng franséischsproocheg Adaptatioun vum Lidd mam selwechten Numm vun der algeerescher Grupp Babylone. 2018 an 2019 sinn déi zwou Sängerinnen och gemeinsam op Tournée gaangen.
Mam Lidd Là-haut huet d'Chimène Badi un der franséischer Preselektioun vum Eurovision Song Contest 2019 deelgeholl a koum op déi véiert Plaz. Am selwëschte Joer juet si och hire siwente Studiosalbum Chimène verëffentlecht.
D'Chimène Badi hëlt reegelméisseg un de Concerte vu Les Enfoirés Deel.
Albumen
1 Klassement an der franséischsproocheger Belsch
Singelen
1 Klassement an der franséischsproocheger Belsch
The Bellboy and the Playgirls
The Bellboy and the Playgirls ass en däitsch-US-amerikanesche Film vum Francis Ford Coppola a Fritz Umgelter aus dem Joer 1962.
Lady Frere
Lady Frere ass eng kleng Stad an der Provënz Ostkap a Südafrika. Et ass de Verwaltungssëtz vun der Gemeng Emalahleni.
Se huet 4024 Awunner (Stand: 2011) an eng Fläch vun 21 km². Vun der Bevëlkerung si ronn 90 % ethnesch Xhosaen.
Duccio Tessari
Den Duccio Tessari, gebuer als Amadeo Tessari den 11. Oktober 1926 zu Genua a gestuerwen de 6. September 1994 zu Roum, war en italieenesche Filmregisseur an Dréibuchauteur.
Interessant Filmer vum Duccio Tessari sinn am Joer 1962 Arrivano i titani mam Giuliano Gemma an 1963 Il fornaretto di Venezia, mam Jacques Perrin a Michèle Morgan.
Hie war zanter 1972 mat der Schauspillerin Lorella De Luca bestuet.
Ronald Lewis
De Ronald Lewis, gebuer den 11. Dezember 1928 zu Port Talbot a Wales a gestuerwen den 11. Januar 1982 zu Pimlico, war e walisesche Schauspiller.
Well hie keng Rolle méi krut, huet de Ronald Lewis sech am Januar 1982 mat Schlofpëllen d'Liewe geholl.
Charles Gérard (Regisseur)
De Charles Gérard, gebuer als Charles Atchémian den 1. Dezember 1926 zu Marseille a gestuerwen den 19. September 2019 zu Paräis, war e franséische Filmregisseur, Dréibuchauteur a Schauspiller.
Als Schauspiller war de Charles Gérard bis 2018 an 18 Filmer vum Regisseur Claude Lelouch ze gesinn.
Canton de Calvisson
De Canton de Calvisson ass eng franséisch administrativ Andeelung an den Arrondissementer Nîmes a Le Vigan am Departement Gard an der Regioun Occitanie, déi mat engem Dekret vum 24. Februar 2014 gegrënnt gouf.
Der Schatz der Azteken (Film)
Der Schatz der Azteken ass en däitsch-spuenesch-italieenesche Film vum Robert Siodmak aus dem Joer 1965 nom Roman Waldröschen  vum Karl May.
Ëm wat geet et am Film?
De Karl Sternau (Lex Barker) an den Andreas Hasenpfeffer (Ralf Wolter) befreien d'Karja eng entfouert Aztekeprinzessin. De Sternau verléiert an engem Duell mam Verdoja a fält eng Fiels erof, gëtt awer vun der Aztekin Karja gerett.
Soss
D'Geschicht geet weider am Film Die Pyramide des Sonnengottes
19. Joerhonnert v. Chr.
../.. - 21. Joerhonnert v. Chr. - 20. Joerhonnert v. Chr. - 19. Joerhonnert v. Chr. - 18. Joerhonnert v. Chr. - 17. Joerhonnert v. Chr. - ../..
Les nouveaux aristocrates
Les nouveaux aristocrates ass e franséische Film vum Francis Rigaud aus dem Joer 1961 no engem Roman vum Michel de Saint-Pierre.
Ëm wat geet et am Film?
Den Denis Prûlé-Rousseau, de Jong vun engem renomméierte Chirurg ass Schüler an engem kathoulesche Lycée zu Versailles. Hie stëppelt seng Klassekomerode géint en neie Professer op...
Albert Gricius
Den Albert Gricius, gebuer den 10. Mäerz 1910 zu Heeschpelt, gestuerwen de 26. August 1983 an der Stad Lëtzebuerg, war e lëtzebuergesche Paschtouer an Auteur. Hien huet seng Texter och ënner de Pseudonymmen Albert Heser a Pilot publizéiert.
École nationale de la statistique et de l'administration économique
D'École nationale de la statistique et de l'administration économique (ENSAE), Et ass eng vun de selektivsten a prestigiéisen Elite Universitéiten a Frankräich, bekannt als grandes écoles an ass Member vum IP Paris (Institut Polytechnique de Paris). ENSAE ass bekannt als Paris Polytechnic Filialschoul zu Paräis a Statistiken, Datewëssenschaften a Maschinnléieren. Et ass eng vun de féierende Schoule fir Statistik a wirtschaftlech Ausbildung a Frankräich.
Carl Schell
De Carl Schell war de Brudder vun de Schauspiller Maria Schell, Maximilian Schell an Immy Schell
Mercury-Little-Joe 2
Little Joe 2 (LJ-2) war fir en Test mat der Mercury-Kapsel am Kader vum Mercury-Programm geplangt. An der Kapsel war de Rhesusaf Sam ënnerbruecht, mat deem een d'Auswierkunge vun engem Fluch op de Mënsch wollt observéieren. Den Numm Sam leet sech aus den Initiale vun der Institution of, déi fir biologesch Experimenter wärend dem Mercury-Programms verantwortlech waren, der US Air Force School of Aviation Medicine. Nieft dem Sam waren an der Kapsel nach weider biologesch Prouwe wéi Geséims a verschidden Zellaarten. Doriwwer eraus gouf d'Kapsel getest. Dofir goufe besonnesch och en Oftrenne vun der Kapsel mat der Rettungsrakéit duerchgefouert.